Isa Bakar

Isa Bakar (25 Disember 1952 – 28 Ogos 2010) ialah seorang penyerang yang dilahirkan di negeri Pulau Pinang yang kerap bergandingan bersama Mokhtar Dahari dalam pasukan kebangsaan Malaysia.Isa Bakar - National Football TeamsIsa Bakar – Goals in International Matches - Rec.Sport.Soccer Statistics Foundation. (RSSSF) Beliau bermain untuk Pulau Pinang FA dalam pertandingan domestik Malaysia.

Gambaran Kerjaya
Isa pertama kali bermain untuk Pulau Pinang FA pada tahun 1970.General Information for Penang FA in 1970 - National Football Teams Kemudian, beliau terus bermain dalam Liga Pulau Pinang, setelah mewakili pasukan Suruhanjaya Pelabuhan Pulau Pinang (PPC FC) dalam pertandingan bola sepak Piala FAM pada 1981 dan 1983. Isa juga mewakili pasukan kebangsaan Malaysia apabila mereka menduduki tempat ketiga dalam Sukan Asia 1974 di Iran apabila beliau menjaringkan dua gol menentang satu-satunya Pasukan Asia yang berada di Piala Dunia FIFA 1966, Korea Utara untuk menang 2-1."Asian Games 1974"-RSSSF. Pada tahun yang sama, beliau adalah sebahagian daripada pasukan Pulau Pinang yang memenangi Piala Malaysia.Penang was once a feared football force. New Straits Times. Archived from the original on 28 May 2012. Retrieved 27 January 2022. Selain itu, pada 1976, beliau turut membantu Pulau Pinang memenangi kejohanan antarabangsa Piala Emas Aga Khan yang diadakan di Dhaka.Aga Khan Gold Cup  Beliau seorang penyerang yang prolifik dan membentuk kombinasi maut dengan Mokhtar Dahari apabila kedua-duanya menjaringkan 16 gol untuk pasukan kebangsaan pada 1976. Secara keseluruhan, Isa mempunyai 69 kaps penampilan dengan 45 gol antarabangsa untuk Malaysia.Malaysia - Record International Players - RSSSF

Pada 11 Mei 1975, Isa juga merupakan sebahagian daripada Pilihan Malaysia yang menentang Arsenal FC dalam perlawanan persahabatan yang dimana pasukannya menang 2-0 di Stadium Merdeka.Arsenal FC tour of South East Asia 1975 - RSSSF Kemudian, Beliau menjaringkan 1 gol yang berkesudahan dengan keputusan seri 1–1 menentang Arsenal dalam perlawanan kedua di laman sendiri di Stadium Bandaraya, Pulau Pinang.Masa depan bolasepak M'sia makin cerah-Hamzah, Berita Harian at National Library Singapore.

Kematian
Beliau meninggal 28 Ogos 2010 di Hospital Pulau Pinang sekitar 10.15am Sabtu pada usia 57 tahun.

Beliau dimasukkan ke hospital selepas batuk berdarah, dan meninggalkan isteri , Mazlina Ismail, tiga anak perempuan dan seorang anak lelaki. Dia dikebumikan di perkuburan Jalan Perak.

Kehidupan Peribadi
Isa dan abangnya Ali Bakar pernah mewakili pasukan bola sepak negara, sementara saudara mereka Omar mewakili negeri Pulau Pinang.

Kepujian
Pulau Pinang
 Piala Malaysia: 1974
 Piala Emas Aga Khan: 1976
 Liga Super Malaysia: 1982

PPC
Piala FAM (2): 1981, 1983

Malaysia
 Pestabola Merdeka: 1976
 Piala Raja Thailand: 1977
 Sukan Sea (2): 1977, 1979
 Sukan Asia: Pingat Gangsa 1974

Individu
 Ex-State & Ex-National Footballers Association of Malaysia Honour: 2011
 IFFHS Men’s All Time Malaysia Dream Team: 2022

Rujukan

Pautan luar
Piala FAM PPC FC - Harimau Malaya FB (In Malay)
 Tak Lek Dek Panas - Isa Bakar FB (In Malay)
Players with 30 or More Goals - RSSSF

Kategori:Pemain bola sepak Malaysia
Kategori:Kelahiran 1952
Kategori:Kematian 2010